Document ID: /roh_data/filtered/fineweb-2-filterrobots_roh.jsonl.gz/71351

Tgi che vul en l'avegnir midar dal servetsch militar tar il servetsch civil na duai betg pli pudair far quai uschè simpel. Il Cussegl naziunal ha approvà ina moziun correspundenta. Cun quella duain ils obstachels per far la midada vegnir pli auts. Uschia ston pertutgads prestar almain 150 dis servetsch civil. E quai cun servetschs mintg'onn. La finamira saja d'augmentar il dumber da l'armada, hai num davart da la PPS, da la quala la moziun vegn. Uschia veglian ins cuntanscher la glieud che n'haja betg gust da far servetsch militar er en vista a la situaziun da segirezza en l'Europa.
Cussegl naziunal L'armada duai avair dapli schuldada
RTR novitads 06:00